## 

## RUKOMETNI SAVEZ BOSNE I HERCEGOVINE

PRAVILNIK

O LICENCIRANJU RUKOMETNIH TRENERA

## SARAJEVO, veljača/februar 2021. godina

Na osnovu Statuta Rukometnog Saveza Bosne i Hercegovine, a u vezi sa RINCK konvencijom Evropske rukometne federacije (EHF) o poštovanju standarda i priznavanja diploma (certifikata) i licenci u oblasti edukacije rukometnih trenera u Evropi, kao i preuzetih obaveza o usklađivanju akata nakon potpisivanja Konvencije 2018. godine, sa EHF-om o međusobnom priznavanju trenerskih diploma (certifikata) i licenci potpisnica Konvencije, Komisija za edukaciju rukometnih trenera rukometnog saveza BiH sačinila je a UO RS BiH na sjednici održanoj ...usvojio je

**PRAVILNIK**

**o licenciranju rukometnih trenera**

**I OPŠTE ODREDBE**

**Član 1**

Ovim Pravinikom se bliže određuju uslovi za dobijanje određene licence rukometnih trenera Rukometnog saveza Bosne i Hercegovine (u daljem tekstu RT RS BiH).

**Član 2**

Trenerske licence izdaje Komisija za edukaciju RS BiH, samo trenerima RS BiH, koji ispunjavaju uslove predviđene ovim Pravilnikom.

**II VRSTA LICENCI**

**Član 3**

Trenerima se u skladu sa njihovom stečenom stručnom spremom i stručnoj osposobljenosti i važećim kriterijumima predviđenim ovim Pravilnikom, standardima edukacije rukometnih trenera RINCK KONVENCIJE-EHF-a određuju sledeće kategorije.



* **Master coach**
* **Kategorija III**
* **Kategorija II**
* **Kategorija I**

**Član 4**

Trener može da ostvari pravo na trenersku kategoriju ukoliko zadovoljava uslove iz Pravilnika o kategorizaciji rukometnih trenera.

**Član 5**

**Kompetencije trenera u odnosu na stepen edukacije i praktičnog rada**

|  |  |
| --- | --- |
| **KATEGORIJA/LICENCA** | **EKIPE KOJE MOŽE DA TRENIRA** |
| Master coach- EHF PRO licenca | * Sve nacionalne selekcije * Premijer liga RSBiH * Prva liga Federacije BiH * Prva liga republike Srpske * Mlađe kategorije * Mini rukomet |
| III KATEGORIJA- „A” licenca | * Sve nacionalne selekcije * Premijer liga RS BiH * Prva liga Federacije BiH * Prva liga republike Srpske * Mlađe kategorije * Mini rukomet |
| II KATEGORIJA- „B” licenca | * Prva liga Federacije BiH * Prva liga republike Srpske * Mlađe kategorije * Mini rukomet |
| I KATEGORIJA- „C” licenca | * Prva liga Federacije BiH * Prva liga republike Srpske * Mlađe kategorije * Mini rukomet |

**III TRENERSKA KNJIŽICA**

**Član 6**

Trenerska knjižica na prvoj strani sadrži sljedeće informacije: broj licence, ime i prezime trenera, datum rođenja, JMBG, fotografiju, a na zadnjoj strani: naziv kluba, rang takmičenja u kojem može da vodi ekipu i takmičarsku sezonu.

**Član 7**

Sve trenerske knjižice izdaje Komisija za edukaciju RS BiH-e, a svi treneri koji žele da se licenciraju, treba da dostave sledeću dokumentaciju:

-Molbu od kluba za angažovanje trenera ili lični zahtjev trenera za licenciranje

-Ispunjen lični karton trenera RS BiH

-Dostavi fotografiju u jpg format

-Dostavi ovjerenu fotokopiju diplome o stečenoj stručnoj kvalifikaciji

-Dostavi nostrifikovanu diplomu ukoliko je stečena van granica BiH

-Dostavi dokaz o izvršenoj uplati (uplatnicu) za dobijanje licence u zavisnosti od ranga takmičenja.

**IV TRENERSKA LICENCA**

**Član 8**

Trenerska licenca se izdaje i ovjerava u skladu sa članom 5 ovog pravilnika svake godine za vrijeme održavanja Obaveznog godišnjeg seminara rukometnih trenera RS BiH u organizaciji Komisije za edukaciju RS BiH. Sa ovjerenom trenerskom licencom treneri mogu da vode u isto vrijeme samo ekipu iz jednog kluba na različitim nivoima takmičenja.

Ukoliko trener u toku jedne takmičarske sezone želi da radi u drugom klubu, dužan je o tome da obavijesti Komisiju za edukaciju RS BiH pismenim putem, na osnovu čega će mu se, izdati nova trenerska licenca, a poništiti stara, sa kojom može da vodi ekipu u rangu takmičenja za koji mu je plaćena licenca i za koju ima određeni stepen edukacije i praktičnog rada.

**Član. 9**

Ukoliko trener iz opravdanih razloga propusti prisustvovanje Obaveznom seminaru rukometnih trenera RS BiH, može da ostvari pravo na trenersku licencu uz utvrđenu naknadu koju određuje Komisija za edukaciju RS BiH.

**V NAKNADA ZA LICENCIRANJE**

**Član 10**

Svaki trener u RS BiH obavezan je da uplati novčanu nadoknadu za ovjeru licence za narednu takmičarsku sezonu (godinu).

Iznosi nadoknada su sledeći:

1. Za sve licence unutar RS BiH......... ....................100 KM
2. Članarina ...............................................................50 KM
3. Izdavanje-priznavanje kategorija po RINCK-u za trenere koji rade u Bosni i Hercegovini-besplatno
4. Izdavanje-priznavanje kategorija po RINCK-u za trenere koji rade van države Bosne i Hercegovine: I kategorija 200 KM, II kategorija 400 KM i III kategorija 600 KM.

Uslovna licenca za takmičarsku sezonu, za prelazni period do sticanja max. III kategorije

Iznosi nadoknada su sledeći:

a) uslovno Licenca A kategorija III .......................................................500 KM

b) uslovno Licenca B kategorija II ........................................................300 KM

c) uslovno Licenca C kategorija I .........................................................200 KM

Svi treneri koji dobiju uslovne licence dužni su upisati edukaciju po RINCK standardima za sticanje kategorije. Nakon sticanja max. III kategorije prestaju obaveze za uslovnu licencu.

Visinu naknada za redovno godišnje licenciranje kao i za izdavanje privremenih licenci , donosi UO RS BiH na prijedlog Komisije za edukaciju , svake godine

**VI TRENERI STRANI DRŽAVLJANI**

**Član 11**

Treneri strani državljani u Bosni i Hercegovini pravo na trenersku knjižicu –licencu mogu da ostvare ukoliko Komisiji za edukaciju RS BiH dostave:

-Molbu za izdavanje licence

-Uvid u stečenu stručnu spremu (nostrifikacija diploma-specifikacija predmeta,broja sati)

-Potvrdu o privremenom ili stalnom boravku na teritoriji Bosne i Hercegovine

-Preporuka kluba u kojem će raditi

-Fotografija u jpg format

Na osnovu navedenih kriterijuma Komisija za edukaciju će izdati licencu shodno članu 7 i članu ovog Pravilnika.

Izdavanjem licence trener strani državljanin preuzima sva prava i obveze koje su propisane ovim Pravilnikom.

**VII PRELAZNE I ZAVRŠNE ODREDBE**

**Član 12**

Ovaj Pravilnik usklađen je sa Zakonom o sportu Bosne i Hercegovine, član 44, Bolonjskom deklaracijom i standardima edukacije rukometnih trenera RINK Konvencije EHF-e, sa kojom je Rukometni savez Bosne i Hercegovine 2018. god., potpisao pristupni sporazum u članstvo, Statuta RS BiH.

Sva pitanja koja nisu definisana ovim Pravilnikom bit će rješena u skladu sa Statututom RS BiH, Zakonom o sportu Bosne i Hercegovine i odredbama RINK Konvencije EHF-a.

**Član 13**

Ovaj Pravilnik stupa na snagu i primijenjuje se osam dana od dana donošenja.

**Član 14**

Stupanjem na snagu ovog Pravilnika prestaju da važe svi pravilnici i propisi koji su ranije regulisali ovu materiju.

**Član 15**

Za autentično tumačenje ovog Pravilnika nadležna je Komisija za edukaciju RS BiH.

Sarajevo,februar/veljača, 2021. godine

Komisija za edukaciju RS BiH

prof.dr.sci. Muris Đug

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr.sci. Sanja Bajgorić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dipl. jur Vojislav Rađa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednik UO RS BiH

\_\_\_\_\_\_\_\_\_\_\_\_\_\_\_\_\_\_\_\_\_\_\_